མིན་་གསཔ་ཆེན་རོལ་པའི་ཞིང་།།ནད་བཅུད་པདེ་སྟོང་ཡེ་ཤེས་སྒྱུ་འཕྲུལ་གཟུགས།།ཟུང་འཇུག་འོད་གསལ་ཐིག་ལེ་དབྱིངས་ཀྱི་རྒྱན།།སྲིད་ཞི་མཉམ་རྫོགས་དག་པ་རབ་འབམས་ཀློང་།།དོན་དམ་ཆོས་ཉིད་བརྡལ་བ་ཆེན།།
བོ་ལས།།རྣམ་པ་ཅིར་སྲིད་ཅིར་ཡང་འཕྲུལ་པོ་ཡི།།ཕྱི་ནང་གསད་པ་རྡོ་རྗེའི་མཆོད་པའི་སྤྲིན།།དངོས་འབྱོར་ཡིད་སྤྲུལ་བརྟེན་སྒྲུབ་མཆོད་སྐོང་རྫས།།སྨན་གཏོར་རཀྟ་མཚན་ལྡན་པམ་ཆེན་བཅུད།།སྦྱོར་སྒྲོལ་བརྟུལ་ཞུགས

ཚོགས་ཀྱི་ལོངས་སྤྱོད་སོགས།།རིག་རྩ་ལ་རོལ་པས་མཁའ་ཁྱབ་འཁོར་ལོ་སྦར།།ཕྱི་ནང་མཁའ་འགྲོ་དགྱེས་པའི་དམ་ཚིག་འདིས།།རང་བཞིན་ཀ་དག་ཆོས་རྣམས་འབྱུང་བའི་གནས།།ཀུན་བཟང
དབྱིངས་ཀྱི་ཡུམ་ཆེན་ཐུགས་དམ་བསྐང་།།འོད་ལྔ་ལྷུན་གྲུབ་རང་རྩལ་རིག་པའི་སྐུ།།རྡོ་རྗེ་རྣལ་འབྱོར་མ་ཡི་ཐུགས།ཟུང་འཇུག་སྤྲུལ་པའི་སྐུར་སྣང་འཁོར་ལོའི་མགོན།།དབྱིངས་ཕྱུག་ཡེ་ཤེས་མཚོ་རྒྱལ་ཐུགས།ས།།
ཁམས་རྣམ་དག་སྐུ་མཆོག་སངས་རྒྱས་སྤྱན།།ལྷ་ལྕམ་མནྡ་ར་བའི།ཆུ་ཁམས་རྣམ་དག་ཡོན་ཏན་མ་མཱ་ཀི།།བལ་མོ་ཤཱཀྱ་དེ་ཝཱིའིཿམེ་ཁམས་རྣམ་དག་གསུང་མཆོག་གོས་དཀར་མོ།།བལ་འབངས་ཀཱ་ལ་སིདྡྷིའིཿརླུང
ཁམས་རྣམ་དག་ཕྲིན་ལས་དམ་ཚིག་སྒྲོལ།།མོན་མོ་བཀྲ་ཤིས་ཁྱེའུ་འདྲེན།ཕུང་ལྔ་རྣམ་དག་ཡེ་ཤེས་སྐུ་ལྔའི་ཚུལ།།གུ་རུ་ཐོད་ཕྲེང་སྡེ་ལྔའི།གསང་བདག་པདྨ་རྡོ་རྗེ་ཆོས་ལ་སོགས།།བླམ་རིག་འཛིན་ཚོགས་ཀྱི།ཀུན་བཟང།
རིགས་ལྔ་སེམས་དཔའ་ལྕམ་དྲལ་སོགས།།ཞི་བ་རྡོ་རྗེ་དབྱིངས་ཀྱི།དཔལ་ཆེན་ཡབ་ཡུམ་ཀེ་སེང་དབང་ཕྱུག་སོགས།།ཁྲག་འཐུང་འབར་བའི་ལྷ་ཚོགས།མཁའ་སྤྱོད་ཐུགས་ཀྱི་འཁོར་ལོར་བཞུགས་པ་ཡི།།དཔའ་བོ
མཁའ་འགྲོ་ཡབ་ཡུམ།ས་སྤྱོད་གསུང་གི་འཁོར་ལོར་བཞུགས་པ་ཡི།།དཔའ་བོ་མཁའ་འགྲོ་ཡབ་ཡུམ།ས་འོག་སྐུ་ཡི་འཁོར་ལོ་བཞུགས་པ་ཡི།།དཔའ་བོ་མཁའ་འགྲོ་ཡབ་ཡུམ་ཐུགས།སེམས་དང་འབྱུང་བ་

ལྔ་པོ་རྣམ་དག་པ།།ཕོ་ཉ་མགྱོགས་མ་དྲུག་གི།རྣམ་བཞིའི་ཕྲིན་ལས་སྒྲུབ་མཛད་སྒོ་སྐྱོང་དང་།།མཚམས་འཛིན་མ་མོ་བརྒྱད་ཀྱི།གནས་ཡུལ་དུར་ཁྲོད་ཀུན་ན་བཞུགས་པ་ཡི།།འབུམ་ཕྲག་ཡངས་པའི་མཁའ་འགྲོའི་ཐུགས།
སྣང་ང་སྟོང་མཁའ་འགྲོ་རྒྱ་མཚོའི་དཀྱིལ་འཁོར་ཆེ།།གྲགས་སྟོང་གསང་སྔགས་རོལ་མོ་རྡོ་རྗེའི་དབྱངས།།རིག་སྟོང་བདེ་ཆེན་འགྱུར་མེད་ཆོས་ཀྱི་སྐུར།།གདོད་ནས་དག་མཉམ་ཆེན་པོར།སྐྱེ་འགག་གནས་བྲལ་སྲིད་དང་མྱ་ངན་
འདས།།འོད་གསལ་ཐིག་ལེ་གཅིག་ཏུ་ལྷུན་རྫོགས་པས།།ཁྱབ་བ་ལ་ཡེ་ཤེས་ཡངས་པའི་འཁོར་ལོ་ལ།།གཉིས་འཛིན་རྟོག་བྲལ་དགོངས་པའི་ཀློང་དུ་བསྐང་།།རྒྱ་ཆད་ཕྱོགས་ལྷུང་བྲལ་བའི་གཤིས་ལུགས་ལ།།མ་རྟོགས་
དབང་་གིས་ཕྱོགས་དང་རིས་སུ་བཅད།།སྤྱི་ཡི་དམ་ཚིགསོ་བྱང་ཕྱི་རྒྱུད་གསུམ།།ཁྱད་པར་བླ་མེད་རྩ་བ་ཡན་ལག་དང་།།དབང་བཞིའི་མཉམ་རྗེས་བཟའ་དང་བཅད་ལ་སོགས།།ལྷག་པ་རིགས་ལྔ་མཁའ་འགྲོ་སྤྱི་བྱེ་བྲག།མཆོག
གི་དམ་ཚིག་ཚུལ་བཞིན་མ་བསྲུངས་པས།།འགལ་ཉམས་རལ་བར་གྱུར་པ་ཅི་མཆིས་ཀུན།།གནོད་འགྱོད་དྲག་པོས་སྙིང་ནས་མཐོལ་བཤགས་ན།།ཚངས་པར་སྩལ་ནས་བདག་རྒྱུད་དག་པར་མཛོད།།སྡིག་སྒྲིབ་ནད་གདོན་པར
ཆད་དབྱིངས་སུ་ཞི།།ཚེ་བསོད་དཔལ་འབྱོར་སྤང་རྟོགས་ཡོན་ཏན་རྒྱས།།རླུང་སེམས་འཁོར་འདས་སྣང་བ་དབང་དུ་སྡུས།།གནས་ཉུལ་སུན་མ་བྱད་ཕུར་རྒོད་གཏོང་ཟློག།དགྲ་བགེགས་ལོག་འདྲེན་དྲག་ཤུལ་སྟོབས་ཀྱིས་ཆོམ།།

མཁའ་འགྲོ་འཁྲུགས་པའི་རྒྱུ་རྐྱེན་དབྱིངས་སུ་སྦྱོངས།།ཤཱའི་ག་རྟེན་ཀུན་ཏུ་ཕན་བདེའི་དགེ་མཚན་སྤེལ།།རྩ་རླུང་ཐིག་ལེའི་འགྲོས་རྣམས་དབུ་མར་སྟི་མས།།འབར་བ་རྣམ་གསུམ་ལུས་ངག་ཡིད་ལ་སྤོར།།
འཇུ་བ་རྣམ་གསུམ་ཉིན་མཚན་རྟག་ཏུ་སྦས།།བརྟུལ་ཞུགས་ཉེ་རྒྱུའི་སྤྱོད་པ་མཐར་ཕྱིན་ནས།།མཁའ་སྤྱོད་གྲོང་ཁྱེར་ཆེན་པོར་དབུག་དབྱུང་སྟེ།།གནས་སྐབས་ཕྲིན་ལས་རྣམ་བཞི་ཐོགས་མེད་འགྲུབ།།མཐར་ཐུག་སྐུ་གསུམ་
མཁའ་འགྲོའི་གོ་འཕང་མཆོག།མངོན་གྱུར་དོན་གཉིས་ལྷུན་གྱིས་གྲུབ་མཛད་གསོལ།།ཅེས་བསྐང་ཞིང་བཤགས་ལ་ཕྲིན་ལས་གསོལ།ནང་རྡོ་རྗེའི་ལུས་ཀྱི་དཀྱིལ་འཁོར་ལ་བསྲེག་བླུགས་འབུལ་བ་ནི།ལས་རྡོར་གྱིས་ཚོགས་རྫས་རིམ་པར་དྲངས་ཏེ།ཧོཿ
རང་བྱུང་རྡོ་རྗེ་ལུས་ཀྱི་དཀྱིལཿསྣང་སྟོང་ཟུང་འཇུག་གཞལ་ཡས་སུཿསྤྱི་བོར་ཁྲ་གྲ་འ་ཐུང་རབ་འབྱམས་དང་ཿམགྲིན་པར་རིག་འཛིན་མཁའ་འགྲོའི་ཚོགསཿསྙིང་གར་ཞི་བ་དབྱིངས་ཀྱི་ལྷ།རྩ་ཁམས་དཔའ་བོ་རྣལ་འབྱོར་མཿ
ཏིལ་གྱི་གང་བུ་ཁ་ཕྱེ་ལྟརཿབདེ་སྟོང་འོད་སྐུར་ལམ་མེར་བཞུགསཿལག་གཉིས་རྡོ་རྗེའི་དགང་བླུགས་ཀྱིཿབཟའ་བཅའ་ལྟུང་བའི་དམ་ཚིག་རྫསཿདགྱེས་པ་སྟོབ་པའི་མཆོད་པ་ཡིསཿཡུལ་དང་དབང་པོ་གཉིས་མེད་པའིཿ།
ལྷལྷན་སྐྱེས་བདེ་ཆེན་གཟི་བྱིན་འབརཿབསོད་ནམས་ཡེ་ཤེས་ཚོགས་རྫོགས་ནས་་རྡོ་རྗེ་བཙུན་མོའི་གསང་གསུམ་དང་ཿདབྱེར་མེད་མངོན་པར་བྱང་ཆུབ་ཤོགཿབཛྲ་ཀཱ་ཡ་མཎྜ་ལ་མ་ཧཱ་སུ་ཁ་ག་ཎ་ཙཀྲ་པཱུ་ཛ་ཨ་ལ་ལ་ཧོཿ

ཞེས་ཚིག་གིས་གསལ་བཏབ་ལ་ཚིམས་པ་དྲུག་ལྡན་དུ་རོལ།གསང་བ་དངོས་སམ་ཡིད་རིག་ལ་སྙོམས་འཇུག་བདེ་ཆེན་གྱི་ཚོགས་ནི།ཧོཿརང་ཉིད་རྡོ་རྗེ་ཐོད་ཕྲེང་རྩ་ལཿརིག་མ་དབྱིངས་ཕྱག་མཚོ་རྒྱལ་ཡུ་མཿའདུ་ཤེས་གསུམ་གྱི་བསམ་གཏན་དང་
དགྱེས་པའི་བརྡས་བསྐུལ་ཕྱག་རྒྱ་བཞིསཿསྙོམས་པར་ཞུགས་པོས་རྗེས་ཆགས་མེཿའབར་གཡོ་བརྟན་པས་རྒྱུ་འབྲས་ཀྱིཿདགའ་བཞིའི་མཐར་སོན་ཡེ་ཤེས་དང་ཿཐམས་ཅད་སྟོང་པ་དབྱེར་མེད་པའིཿཞུ་བ་དེ་ལྷན་སྐྱེས་རྣལ
འབྱོར་མཿམི་འགྱུར་མཆོག་ཏུ་འོད་གསལ་བའོ།ཿམ་ཧཱ་སུ་ཁ་ཛྙཱ་ན་བཛྲ་ཨཱཏྨ་ཀོ྅ཧཾཿདེ་ཁོ་ན་ཉིད་ལྷན་སྐྱེས་གཉུག་མའི་དགོངས་པ་བསྐྱངས་ལ།ཨཱཿཐོག་མཐའ་མེད་པའི་བྱང་ཆུབ་སེམསཿདོན་གྱི་བཛྲ་ཝཱ་རཱ་ཧཱིཿརང་བཞིན་ལྷན་
སྐྱེསྐྱེས་འོད་གསལ་དངཿསྤང་བྲང་བསལ་བཞག་བྲལ་བར་མཆོདཿཛྙཱ་ན་དྷཱ་ཏུ་ཨཱཿཨཱཿཞེས་ཕྱི་ནང་གསང་བ་དེ་ཁོ་ན་ཉིད་ཀྱི་ཚོགས་མཆོད་རྣམས་གྲུབ་ནས།ལྷག་མ་བསྡུས་དམ་ཚིག་གི་བདུད་རྩིའི་ཞལ་ཆབ་གདབ་སྟེ།ཨོཾ་ཨཱཿཧཱུཾ་ཧ་ཧོ་ཧྲཱིཿལྷག
གཏོར་བདུད་རྩིའི་རྒྱ་མཚོ་འདོད་ཡོན་ཟད་པ་མེད་པའི་སྤྲིན་འཕྲོ་བས་དམ་ཅན་རྒྱ་མཚོའི་དགྱེས་པ་སྐོང་བའི་གཏེར་དུ་གྱུར།འབར་བའི་ཕྱག་རྒྱ་དང་བཤུགས་གླུའི་བརྡས་བསྐུལ་ཏེ།ཨེ་ཨཱ་རཱ་ལཱི་ཧྲིཾ་ཧྲཱི་ཕེཾ་ཕེཾཿལྷག་སྡུད་སྤྲིན་ལྟར་གཏིབས་པར
བསམ།ཧཱུྃཿཡེ་ཤེས་མཁའ་འགྲོའི་དཀྱིལ་འཁོར་དུཿལྷག་ལ་དབང་བའི་གནས་ཉུལ་མཿམ་སྲིང་དབང་ཕྱུག་གིང་ལངྐཿཕོ་ཉ་སྤྲུལ་པ་ཡང་སྦྲུལ་བཅསཿརྡོ་རྗེའི་ཕམ་ཕབ་འདི་བཞེས་ལཿསྣོད་བཅུད་

འབྱུང་བའི་རྒུད་པ་དང་ཿཕྱི་ནང་གསང་བའི་བར་ཆད་སོལཿཡེ་ཤེས་འཇིག་རྟེན་བསུན་མ་དང་།འཇིགས་པ་བརྒྱད་དང་བཅུ་དྲུག་ཟློག།ཚེ་བསོད་དཔལ་འབྱོར་ཉམས་རྟོགས་སྤེལཿསྲུང་དང་ཞི་
རྒྱས་དབང་དྲག་སོགསཿཕྲིན་ལས་ཐམས་ཅད་འགྲུབ་པར་མཛོདཿམ་མ་དྷཱ་ཀི་ནཱི་ས་པ་རི་ཝཱ་ར་ཨུཙྪིཥྚ་བ་ལིཾ་ཏ་ཁཱ་ཧིཿཞེས་བརྗོད་ལ་ལྷག་མ་གཙང་སར་སྤང་།འདིར་སྤྲོན་རྡོ་རྗེའི་གླུ་གར་དང་།ཤིས་བརྗོད་སྨོན་ལམ་རྒྱ་ཆེར་བྱ་བར་གསུངས་པ་ལྟར
གྲུབ་ན་སྤྱི་ལྟར་བྱ།བསྡུན་ཟུར་གསལ་བཤགས་སྐོང་གི་དཀྱུས་སུ་འབྱུང་བ་ཉིད་འདིར་སྦྱར་རོ།།ཕན་ཡོན་ནི་གཞུང་ལས།དེ་ལྟར་ཚོགས་ཀྱི་མཆོད་པ་ནི།རྒྱུན་དང་མར་དེའི་ཚེས་བཅུ་སོགས།ཁྱད་པར་དུས་སུ་མ་ཆག་པས།དམ་ཚིག་ཉམས་ཆགས་ཉེས་གུར་འབྱོངསཿ
རླུང་ཐིག་ལེའི་བར་ཆད་ནིཿལྷན་ཅིག་སྐྱེས་དགའི་བདེ་ཆེན་རྒྱས།གནས་གསུམ་མཁའ་འགྲོ་དབང་དུ་འདུཿགཟུང་འཛིན་དགྲ་བགེགས་ཚར་ཐག་གཅོད།ཐུན་མོང་དངོས་གྲུབ་ཤུགས་ལས་འབྱུང་ཿམཆོག་གི་ཡེ་ཤེས་མྱུར་འགྲུབ་ཕྱིརཿརྣལ་འབྱོར་རྣམས་ཀྱིས་བརྩོན
བར་གཅེས།ཞེས་གསུངས་པ་ལྟར་རོ།།དེའི་རྗེས་འབྲེལ་ཐུགས་དམ་བསྐུལ་བ་ནི།རོལ་མོའི་སྒྲ་དང་གདུང་བའི་ཤུགས་བསྐྱེད་ལ།ཧཱུཾཿའོག་མིན་སྤྲོས་བྲལ་ཕོ་བྲང་ནསཿ།ཀུན་ཏུ་བཟང་མོའི་ཐུགས་དམ་བསྐུལཿགཟུང་འཛིན་གཉིས་སྣང་འཁྲུལ
པའི་ཚོགསཿདབྱིངས་སུ་ཞི་བའི་ཕྲིན་ལས་མཛོདཿགསང་བ་མཆོག་གི་དགྱེས་པ་ནསཿརྡོ་རྗེ་བཙུན་མོའི་ཐུགས་དམ་བསྐུལཿཁ་སྦྱོར་ཡན་ལག་བདུན་ལྡན་གྱིཿཡེ་ཤེས་རྒྱས་པའི་ཕྲིན་ལས་མཛོདཿཔདྨ་འོད

ཀྱི་ཕོ་བྲང་ནསཿཐོད་ཕྲེང་ཡབ་ཡུམ་ཐུགས་དམ་བསྐུལཿརྩ་རླུང་ཐིག་ལེ་དབང་དུ་སྡུསཿལྷན་སྐྱེས་མངོན་གྱུར་ཕྲིན་ལས་མཛོདཿགནས་ཡུལ་དུར་ཁྲོད་རབ་འབྱམས་ནསཿདཔའ་བོ་མཁའ་འགྲོའི་ཐུགས་
དམ་བསྐུལ།སྤྱོད་པ་གསུམ་གྱི་ཉེ་རྒྱུ་ཡིསཿཕྱོགས་ལས་རྣམ་རྒྱལ་ཕྲིན་ལས་མཛོད།ཕྱི་ནང་འབྱུང་བའི་རྒུད་པ་སོལ།མི་མཐུན་ཀུན་ཞི་ལེགས་ཚོགས་རྒྱསཿཁམས་གསུམ་དབང་སྡུས་གནོད་བྱེད་སྒྲོལཿརྣམ
བཞིའི་ཕྲིན་ལས་འགྲུབ་པར་མཛོདཿཆད་མདོ་བསྒྲག་ཅིང་གཏོར་མ་འབུལ་བ་ནི།ཧཱུྃ་བྷྱོཿབརྒྱུད་གསུམ་རིག་འཛིན་པྲ་མ་ཡིཿསྤྱན་སྔར་ཁས་བླངས་དམ་ཅན་ཚོགསཿའདོད་ཡོན་རྒྱ་མཚོའི་གཏོར་མ་དང་ཿསྨན་རཀ་ཕུད་ཀྱི་
མཆོད་པ་བཞེསཿསྔོན་ཚེ་ཞལ་བཞེས་རྗེས་དགོངས་ལཿབསྟན་པ་སྲུང་ཞིང་རྣལ་འབྱོར་སྐྱོངསཿའཁོར་སྲུང་རྐྱེན་ཟློག་བར་ཆད་སོལཿལས་ཀྱི་འབྲས་བུ་མཆིས་པར་མཛོད།ཤྲཱི་དྷརྨ་པཱ་ལ་ས་པ་རི་ཝ་ར་མ་ཧཱ་བ་ལིཾ་ཏ་
ཁ་ཁ་ཁཱ་ཧི་ཁཱ་ཧིཿབཤལ་ཆུས་བརྟན་མ་བསྐྱང་བ་ནི།ཧཱུཾཿཚོགས་དང་བཀའ་ཡི་བདག་ཉིད་ཆེཿབོད་ཁམས་སྐྱོང་བའི་བརྟན་མའི་ཚོགསཿའདིར་གཤེགས་བཤལ་ཆུའི་བདུད་རྩི་བཞེསཿབོད་ཁམས་བདེ་བའི་ཕྲིན་
ལས་སྦུབསཿམ་མ་དྷཱ་ཀི་ནཱི་པ་ལིཾ་ཏ་ཁཱ་ཧི།གཏོར་གནོད་སྦུབས་པའི་འོག་ཏུ་དགྲ་བགེགས་པཀུག་ས་ཐོ་བརྡུང་བ་ནི།ཧཱུྃཿཁམས་གསུམ་ཨེ་ཡི་དཀྱིལ་འཁོར་དུཿ།གཟུང་འཛིན་འཁྲུལ་པའི་དགྲ་བགེགས་མནནཿརྣམ་ཐར

ཕྱག་རྒྱས་ཡོངས་བཏབ་པསཿནམ་ཡང་ལྡང་བའི་སྐབས་མེད་དོ།ཨོཾ་ཨཱཿཧཱུྃ་སྟཾ་བྷ་ཡ་ནནཿགཉིས་པ་དངོས་གྲུབ་བྲང་བ་ནི།གཏོང་རག་གི་མཆོད་བསྟོད་བྱས་ལ།ཧཱུཾཿཡེ་ཤེས་མཁའ་འགྲོའི་ལྷ་ཚོགས་རྣམས
ཐུགས་རྗེའི་བདག་ལ་དགོངས་སུ་གསོལཿབདག་ཅག་བསྙེན་སྒྲུབ་མཐར་ཕྱིན་ནསཿདངོས་གྲུབ་གསོལ་བའི་དུས་ལགས་ན།ཕྲིན་ལས་བཞི་དང་གྲུབ་པ་བརྒྱད།དབང་བཅུའི་འབྱོར་པ་སྟོབས་བཅུའི་དཔལཿསྐུ་དང
ཡེ་ཤེས་དབྱེར་མེད་པའིཿདངོས་གྲུབ་མ་ལུས་དེང་འདིར་སྩོལཿསྔགས་མཐར།ཀཱ་ཡ་ཝཱ་ཀ་ཙིཏྟ་ས་རྦ་སིདྡྷི་ཕ་ལ་ཧཱུྃཿཞེས་བརྗོད་ཅིང་སྒྲུབ་རྟེན་ཡོད་ན་གནས་གསུམ་དུ་གཏུགས།བདུད་རྩི་སོགས་དངོས་གྲུབ་ཀྱི་རྫས་རོལ་རྩ་ཁམས་བདུད་ཅིའི་བཅུད
ཀྱིས་གང་ཿདངོས་གྲུབ་རྣམ་གཉིས་ཐོབ་པར་བསམཿགསུམ་པ་ནོངས་པ་བཤགས་པ་ནི།ཧོཿཡེ་ཤེས་མཁའ་འགྲོའི་དཀྱིལ་འཁོར་དུཿསྒོམ་བཟླས་ཕྲིན་ལས་བགྱེས་པ་ལཿའགལ་འཁྲུལ་ནོངས་པར་གྱུར་པ་ཀུནཿསྙིང་ནས་
བཤགས་སོ་ཚངས་པར་སྩོལཿཡི་གེ་བརྒྱ་པ་ལན་གསུམ་བརྗོད།བཞི་པ་རྟག་མཐའ་སྩང་ཕྱིར་དབྱིངས་སུ་བསྡུ་བ་ནི།ཚོགས་མགྲོན་སོགས་རྟེན་ཡོད་ན་བརྟན་བཞུགས་དང་།མེད་ན་གཤེགས་གསོལ་སྐྱེ་ལྟར་བྱ།བདག་བསྐྱེད་ལ་དམིགས་ཏེ།ཧོཿ
རིག་རྩ་ལ་འགག་མེད་སྒྱུ་མའི་འཕྲུལཿརྟེན་དང་བརྟེན་པའི་དཀྱིལ་འཁོར་པཿསྐྱེ་མེད་དབྱིངས་ཀྱི་ཐིག་ལེར་ཐིམཿཟུང་འཇུག་བློ་འདས་དང་དུ་བཞགཿཨ་ཨ་ཨཿལྔ་པ་ཚད་མཐའ་བསལ་ཕྱིར་སྒྱུ་མའི་སྐུར་སྤངས་ཤིང་གོ

བགོ་བ་ནི།ཨོཾ་ཨཱཿཧཱུཾཿསླར་ཡང་བདེ་རླུང་སེམས་ཀྱི་རྩ་ལཿཆུ་ལས་རླབས་བཞིན་ལྷ་སྐུར་ཤརཿསྣང་གྲགས་རིག་པ་རྡོ་རྗེ་གསུམཿདག་པ་རབ་འབྱམས་ངང་ནས་སྤྱོདཿབཛྲ་ཀཱ་ཡ་ཝཱཀ་ཙིཏྟ་ཛྙཱ་ན་ཨ་ཧཾཿདྲུག་པ་བསྔོ་བ་སྨོན་ལམ
གྱི་རྒྱས་འདེབས་པ་ནི།ཧོཿརྡོ་རྗེ་བཙུན་མོའི་གསང་གསུམ་དང་།ཿདབྱེར་མེད་བསྒྲུབས་པའི་དགེ་ཚོགས་མཐུསཿབདག་གཞན་འགྲོ་ཀུན་མཁའ་སྤྱོད་ཀྱིཿགོ་འཕང་དམ་པ་མྱུར་ཐོབ་ཤོག།བདུན་པ་བཀྲ་ཤིས་བརྗོད་པ་ནི།མི
ཏོག་འཐོར་ཞིང་དབྱངས་དང་བཅས་ཏེ།ཨོཾཿབརྒྱུད་གསུམ་རིག་འཛིན་བླ་མ་ཡིསཿབྱིན་རླབས་བདུད་རྩིའི་ཆར་འབེབས་ཤིང་ཿབདེ་གཤེགས་ཞི་ཁྲོ་རབ་འབྱམས་ཀྱིསཿདངོས་གྲུབ་སྩོལ་བའི་བཀྲ་ཤིས་ཤོགཿཀུན་ཏུ་བཟང་མོ་
དབྱིངས་ཀྱི་ཡུམཿཡེ་ཤེས་རང་སྣང་ཝཱ་རཱ་ཧྲཱིཿདབྱེར་མེད་མཚོ་རྒྱལ་པདྨའི་ལྷ་མཿམཁའ་འགྲོ་རྒྱ་མཚོའི་བཀྲ་ཤིས་ཤོགཿཐུན་མོང་ལས་བཞི་གྲུབ་པ་བརྒྱདཿདབང་བཅུའི་ཡེ་ཤེས་གོང་འཕེལ་ཞིང་ཿམཆོག
ཏུ་ཏུ་མི་འགྱུར་བདེ་བ་ཆེའིཿགོ་འཕང་འགྲུབ་པའི་བཀྲ་ཤིས་ཤོ་གཿཅེས་བརྗོད་ལ་རོལ་མོའི་སྒྲ་སྙན་པར་འཁྲོལ།དག་པ་རབ་འབྱམས་ཀྱི་ལམ་ཁྱེར་དང་མ་བྲལ་བར་བྱའོ།།ཟབ་གསང་འདི་ལ་འབྲེལ་ཚད་བདག་གཞན་ཀུན།།ཡེ་ཤེས་ཌཱ་ཀིས་མྱུར་དུ་རྗེས་
བཟུང་སྟེ།།མཁའ་སྤྱོད་པདྨ་འོད་ཀྱི་ཕོ་བྲང་དུ།།སྐུ་གསུམ་མཁའ་འགྲོའི་དབྱིངས་སུ་བྱང་ཆུབ་ཤོག།ཅེས་པའང་རང་གཞན་ལ་ཉེར་མཁོ་ཁྱེར་བདེའི་སླད་དུ་ཟབ་གཏེར་འདི་ཉིད་ཀྱི་གསང་བ་འཛིན་པ་འཆི་མེད་བསྟན་གཉིས་གཡུང་དྲུང་གླིང་པས་རྫོང་ཤོད་བདེ

།ཤོད་བདེ་གཤེགས་འདུས་པའི་ཕོ་བྲང་དུ་གཏེར་གཞུང་ལས་ཁོལ་དུ་ཕྱུངས་སྟེ་ཁ་སྐོང་བཅས་གསལ་བར་བསྡེབས་པ་དགེ་ལེགས་འཕེལ།